techiaith/cofnodycynulliad_en-cy huggingface dataset:
English: Thank you, Minister, and perhaps you can give us some further information following the stakeholder meeting about the precise arrangements if we do face the issue of having to fly medicines in. You mentioned in your response the additional cost to the NHS. As part of the potential 'no deal' Brexit preparations - . I must say that I have some frustrations with Members there; I'm sure that you will have opportunities to respond to these points to the Minister, but it's very difficult to have a sensible conversation about these issues when people are making comments from a sedentary position. Minister, have you made any assessment of what these potential extra costs might be, and how is that being built into your contingency planning? I realise that these potential costs are, at this stage, theoretical, and hopefully that's an issue that we won't have to face, but I'm sure that you would agree with me that it's crucial that, in terms of planning for the worst-case scenario, you have some clear idea about what those additional costs you may need to face are.
Welsh: Diolch, Weinidog, ac efallai y gallwch roi rhagor o wybodaeth inni yn dilyn y cyfarfod â'r rhanddeiliaid ynghylch yr union drefniadau pe baem yn wynebu gorfod hedfan meddyginiaethau draw. Soniasoch yn eich ymateb am y gost ychwanegol i'r GIG. Fel rhan o'r paratoadau ar gyfer y posibilrwydd o Brexit 'dim bargen' - . Mae'n rhaid imi ddweud bod yr Aelodau draw acw'n peri peth rhwystredigaeth i mi; rwy'n siŵr y cewch gyfle i ymateb i'r pwyntiau hyn i'r Gweinidog, ond mae'n anodd iawn cael trafodaeth synhwyrol ynglŷn â'r materion hyn pan fydd pobl yn gwneud sylwadau ar eu heistedd. Weinidog, a ydych wedi gwneud unrhyw asesiad o'r costau ychwanegol posibl hyn, a sut y mae hynny'n cael ei gynnwys yn eich cynlluniau wrth gefn? Rwy'n sylweddoli bod y costau posibl hyn, ar hyn o bryd, yn rhai damcaniaethol, a gobeithio y bydd hwnnw'n fater na fydd yn rhaid inni ei wynebu, ond rwy'n siŵr y byddech yn cytuno ei bod hi'n hanfodol, o ran cynllunio ar gyfer y senario waethaf, fod gennych ryw fath o syniad clir ynglŷn â'r costau ychwanegol y gallech orfod eu hwynebu.
English: Yes, there's a challenge about theoretical costs, but costs are actually being soaked up now. For example, there's the additional cost that the health service across the four nations of the UK is undertaking to increase storage capacity, and the costs that we are spending now on planning for potential scenarios, when we know that at least one scenario is not going to be - well, more than one scenario is not going to be the reality where we find ourselves at the end of March. Every Government within the United Kingdom is having to run through this particular challenge. Officials regularly speak to each other, as well as our individual conversations within each of the four UK nations. I do hope to be in a position to provide more information about cost, about the arrangements that we are undertaking. I also hope that there will be a positive response from health Minister counterparts across the UK - four health Ministers of different Governments and different political backgrounds - to nevertheless have a constructive and upfront conversation about what we can do to support each other, and the risks that we each recognise exist, depending on whatever form of Brexit occurs, should we leave the European Union, and the impact that would have on our health and social care system. I know that my colleague in Scotland is equally keen to have that meeting with our counterpart in the United Kingdom Government and whoever would attend from the Northern Ireland Government - whichever official that may be.
Welsh: Ie, mae yna her ynghylch costau damcaniaethol, ond mewn gwirionedd, mae'r costau'n cynyddu ar hyn o bryd. Er enghraifft, ceir cost ychwanegol y mae'r gwasanaeth iechyd ledled pedair gwlad y DU yn ei hysgwyddo i gynyddu capasiti storio, a'r costau rydym yn eu gwario ar hyn o bryd ar gynllunio ar gyfer senarios posibl, pan wyddom nad yw un senario o leiaf am fod - wel, ni fydd mwy nag un senario yn realiti erbyn diwedd mis Mawrth. Mae pob Llywodraeth yn y Deyrnas Unedig yn gorfod ymdopi â'r her benodol hon. Mae swyddogion yn siarad â'i gilydd yn rheolaidd, yn ogystal â'n sgyrsiau o fewn pedair gwlad y DU yn unigol. Rwy'n gobeithio bod mewn sefyllfa i ddarparu mwy o wybodaeth am gostau, am y trefniadau rydym yn eu cyflawni. Rwy'n gobeithio hefyd y cawn ymateb cadarnhaol gan Weinidogion iechyd cyfatebol ledled y DU - pedwar Gweinidog iechyd y gwahanol Lywodraethau o wahanol gefndiroedd gwleidyddol - i gael sgwrs adeiladol ac agored serch hynny ynglŷn â'r hyn y gallwn ei wneud i gefnogi ein gilydd, a'r peryglon y mae pob un ohonom yn cydnabod eu bod yn bodoli, gan ddibynnu ar ba ffurf o Brexit a gawn, os ydym yn gadael yr Undeb Ewropeaidd, a'r effaith y byddai hynny'n ei chael ar ein system iechyd a gofal cymdeithasol. Gwn fod fy ngweinidog cyfatebol yn yr Alban yr un mor awyddus i gael y cyfarfod hwnnw gyda'n gweinidog cyfatebol yn Llywodraeth y Deyrnas Unedig a pha swyddog bynnag a fyddai'n mynychu o Lywodraeth Gogledd Iwerddon.
English: Diolch, Llywydd. Minister, can I ask you why it's taken you so long to intervene in the situation in Cwm Taf university health board?
Welsh: Diolch, Lywydd. Weinidog, a gaf fi ofyn i chi pam ei bod wedi cymryd cyhyd i ymyrryd yn y sefyllfa ym mwrdd iechyd prifysgol Cwm Taf?
English: It hasn't taken a long time at all. I've kept this Chamber updated at all points on the intervention around the initial issue around maternity care, and, indeed, following the very recent tripartite meeting between the chief executive of NHS Wales, Healthcare Inspectorate Wales and the Wales Audit Office, I made an early choice - as you will have seen from today's written statement - to change the escalation status of Cwm Taf from 'normal' to 'enhanced monitoring'. And I of course will be answering a topical question on this matter in a few minutes' time.
Welsh: Nid yw wedi cymryd llawer o amser o gwbl. Rwyf wedi rhoi'r wybodaeth ddiweddaraf i'r Siambr hon ar bob pwynt mewn perthynas â'r ymyrraeth o ran y mater cychwynnol ynghylch gofal mamolaeth, ac yn wir, yn dilyn y cyfarfod tairochrog diweddar iawn rhwng prif weithredwr GIG Cymru, Arolygiaeth Gofal Iechyd Cymru a Swyddfa Archwilio Cymru, gwneuthum ddewis cynnar - fel y byddwch wedi'i weld o'r datganiad ysgrifenedig heddiw - i newid statws uwchgyfeirio Cwm Taf o 'arferol' i 'monitro gwell'. Ac wrth gwrs, byddaf yn ateb cwestiwn amserol ar y mater hwn ymhen ychydig funudau.
English: It was on 4 October, Minister, that concerns about maternity services were first exposed at the Cwm Taf university health board. Your statement today refers to non-compliance with health and safety and radiation regulations, quality of governance and serious incident reporting arrangements, the lack of action and response to healthcare inspectorate reports, and staffing shortages also in that health board being problematic. Many people in that health board area will be wondering why on earth it's taken three months - more than three months - for the Welsh Government to escalate the situation there in order to secure some improvement. Of course, Cwm Taf is not the only health board that is currently in escalation measures. Five out of seven Welsh health boards, supporting 2.4 million people in Wales - three quarters of our population - are currently being served by health boards that are subject to intervention. Does that not concern you, in terms of the speed of the response, because it certainly concerns me?
Welsh: Ar 4 Hydref, Weinidog, amlygwyd pryderon am y tro cyntaf ynglŷn â gwasanaethau mamolaeth bwrdd iechyd prifysgol Cwm Taf. Cyfeiria eich datganiad heddiw at ddiffyg cydymffurfio â rheoliadau iechyd a diogelwch ac ymbelydredd, ansawdd llywodraethu a threfniadau adrodd ynghylch digwyddiadau difrifol, diffyg gweithredu ac ymateb i adroddiadau'r arolygiaeth gofal iechyd, a phrinder staff hefyd fel ffactorau sy'n achosi problemau yn y bwrdd iechyd hwnnw. Bydd llawer o bobl yn ardal y bwrdd iechyd yn pendroni pam ar y ddaear ei bod wedi cymryd tri mis - mwy na thri mis - i Lywodraeth Cymru uwchgyfeirio'r sefyllfa yno er mwyn sicrhau rhywfaint o welliant. Wrth gwrs, nid Cwm Taf yw'r unig fwrdd iechyd sydd mewn mesurau uwchgyfeirio ar hyn o bryd. Mae pump o'r saith bwrdd iechyd yng Nghymru, sy'n cefnogi 2.4 miliwn o bobl yng Nghymru - tri chwarter ein poblogaeth - yn cael eu gwasanaethu ar hyn o bryd gan fyrddau iechyd sy'n destunau ymyrraeth. Onid yw hynny'n peri pryder ichi, o ran cyflymder yr ymateb, gan ei fod yn bendant yn peri pryder i mi?
English: Well, I would hope there would be a more rational and factually founded response on these matters. Trying to conflate the issue of maternity services with the areas that are outlined in my written statement today simply does not stand up to honest scrutiny. On maternity services, we acted properly and promptly, with the conversations that took place between the chief nurse's office and the health board, and the decision that I then took that the review jointly by two royal colleges should be undertaken independently, with the Government actually being, if you like, the sponsoring organisation, rather than the health board. I expect to have that report available in the spring. So, these matters are being addressed appropriately and are being addressed speedily by the Government and the broader health service. I look forward to being able to provide more facts on this matter as that report is provided, as indeed I expect to have more to say on the actions that will be taken by the health board in response to my decision today to change the escalation status of Cwm Taf university health board.
Welsh: Wel, buaswn yn gobeithio cael ymateb mwy rhesymol a seiliedig ar ffeithiau ar y materion hyn. Nid yw ceisio cyfuno mater gwasanaethau mamolaeth gyda'r meysydd a amlinellir yn fy natganiad ysgrifenedig heddiw yn gydnaws â chraffu gonest. Ar wasanaethau mamolaeth, fe wnaethom weithredu'n briodol ac yn amserol, gyda'r sgyrsiau a ddigwyddodd rhwng swyddfa'r brif nyrs a'r bwrdd iechyd, a'r penderfyniad a wneuthum wedyn y dylid cynnal adolygiad ar y cyd gan ddau goleg brenhinol yn annibynnol, gyda'r Llywodraeth mewn gwirionedd, os mynnwch, yn gweithredu fel y corff noddi, yn hytrach na'r bwrdd iechyd. Rwy'n disgwyl i'r adroddiad hwnnw fod ar gael yn y gwanwyn. Felly, mae'r materion hyn yn cael sylw priodol ac yn cael sylw cyflym gan y Llywodraeth a'r gwasanaeth iechyd ehangach. Edrychaf ymlaen at allu darparu mwy o ffeithiau ar y mater hwn wrth i'r adroddiad gael ei ddarparu, fel yn wir y disgwyliaf allu dweud mwy ynglŷn â'r camau y bydd y bwrdd iechyd yn eu cymryd mewn ymateb i fy mhenderfyniad heddiw i newid statws uwchgyfeirio bwrdd iechyd prifysgol Cwm Taf.
English: The situation, of course, should have been escalated from day one as soon as the maternity situation had been exposed in that particular health board, and I'm sure that many people will have been disappointed with the speed at which the Welsh Government has acted. You failed to respond to the fact that five out of seven health boards are currently in escalation intervention arrangements of some form and that three quarters of the Welsh population are being served by those health boards. Doesn't that tell you, if five out of seven health boards are currently in escalation arrangements - many of them have been in for a long time, including the Betsi Cadwaladr health board, over three and a half years to date and no sign of it being taken out of special measures yet - doesn't that tell you that you are a failing Welsh Labour Government that's failing to get to grips with the problems in our national health service, and that you are not acting swiftly enough to remedy them?
Welsh: Dylai'r sefyllfa, wrth gwrs, fod wedi cael ei huwchgyfeirio o'r cychwyn cyntaf cyn gynted ag y daeth y sefyllfa mamolaeth i'r amlwg yn y bwrdd iechyd penodol hwnnw, ac rwy'n siŵr y bydd llawer o bobl wedi eu siomi gan ba mor araf y mae Llywodraeth Cymru wedi gweithredu. Nid ydych wedi ymateb i'r ffaith bod pump o'r saith bwrdd iechyd yn destun trefniadau ymyrryd ac uwchgyfeirio o ryw fath ar hyn o bryd a bod tri chwarter poblogaeth Cymru yn cael eu gwasanaethu gan y byrddau iechyd hynny. Onid yw hynny'n dweud wrthych, os yw pump o'r saith bwrdd iechyd yn destun trefniadau uwchgyfeirio ar hyn o bryd - ac mae llawer ohonynt wedi bod felly ers peth amser, gan gynnwys bwrdd iechyd Betsi Cadwaladr, dros dair blynedd a hanner hyd yma heb unrhyw arwydd eto o'u tynnu allan o fesurau arbennig - onid yw hynny'n dweud wrthych eich bod yn Llywodraeth Lafur Cymru sy'n methu, ac wedi methu mynd i'r afael â phroblemau yn ein gwasanaeth iechyd gwladol, ac nad ydych yn gweithredu'n ddigon cyflym i'w datrys?
English: Well, it is much easier, as the Member demonstrates, to chase headlines than to deal with the facts in front of them. It would have been entirely wrong - it would have been entirely wrong - as the Member knows very well, to have intervened in October on the very first day when concerns were raised about maternity services. I am doing the right thing by the country and by the people served by these individual health boards and indeed by the staff who deliver those services. I expect there to be proper scrutiny of the choices that I make and of the conduct of each and every health organisation within the country. An escalation, of course, has taken place for different reasons in different health boards and I look forward to organisations reducing their level of escalation as well, as I expect will happen at various points over the next year and more. We are planning for the future, and we are delivering that future, and, indeed, the people of Wales have great faith and confidence in our health service, as every single recognition of people's experience of healthcare demonstrates. The future for health and care services is a difficult one. We face a rising tide of demand, fast and rapid technological change and, of course, as we all know, a period of continuing austerity. Regardless of that, we have planned for the future. We have a long-term plan - a joint plan - for health and social care and I look forward to the United Kingdom Government catching up and having a joint plan -
Welsh: Wel, fel y dengys yr Aelod, mae'n haws o lawer mynd ar drywydd penawdau nag ymdrin â'r ffeithiau o'u blaen. Byddai wedi bod yn gwbl anghywir - byddai wedi bod yn gwbl anghywir - fel y gŵyr yr Aelod yn iawn, inni ymyrryd ym mis Hydref ar y diwrnod cyntaf pan godwyd y pryderon ynghylch gwasanaethau mamolaeth. Rwy'n gwneud y peth iawn ar gyfer y wlad ac ar gyfer y bobl a wasanaethir gan y byrddau iechyd unigol hyn, ac yn wir, ar gyfer y staff sy'n darparu'r gwasanaethau. Rwy'n disgwyl y ceir craffu priodol ar y dewisiadau a wnaf yn ogystal ag ar ymddygiad pob sefydliad iechyd yn y wlad. Mae trefniadau uwchgyfeirio, wrth gwrs, wedi digwydd am wahanol resymau mewn gwahanol fyrddau iechyd ac edrychaf ymlaen at weld sefydliadau'n gostwng eu lefel uwchgyfeirio hefyd, fel rwy'n disgwyl ei weld yn digwydd ar adegau gwahanol dros y flwyddyn a mwy nesaf. Rydym yn cynllunio ar gyfer y dyfodol, ac rydym yn darparu'r dyfodol hwnnw, ac yn wir, mae gan bobl Cymru ffydd a hyder mawr yn ein gwasanaeth iechyd, fel y dengys pob cydnabyddiaeth o brofiad pobl o ofal iechyd. Mae dyfodol gwasanaethau iechyd a gofal yn un anodd. Rydym yn wynebu ymchwydd yn y galw, newid technolegol sydyn a chyflym, ac wrth gwrs, fel y gŵyr pob un ohonom, cyfnod o gyni parhaus. Er hynny, rydym wedi cynllunio ar gyfer y dyfodol. Mae gennym gynllun hirdymor - cynllun ar y cyd - ar gyfer iechyd a gofal cymdeithasol ac edrychaf ymlaen at weld Llywodraeth y Deyrnas Unedig yn dal i fyny ac yn sicrhau bod ganddynt gynllun ar y cyd -
English: He should put his money where his mouth is.
Welsh: Dylai roi ei arian ar ei air.
English: - to deliver health and care together.
Welsh: - i ddarparu iechyd a gofal gyda'i gilydd.
English: The Minister may recall that last October I raised with him the non-availability for patients of GPs in north Wales of the internet tool myhealthonline for making appointments. He kindly wrote to me subsequently saying that this wasn't a policy decision, but sometimes this system wasn't available because it was impossible to match patient need to GP availability in practice, in particular where there were large numbers of locums. The implication, of course, being that there are periods of time when it's not possible to access the service. Is he aware that there have been successful trials in London of this tool in GP practices, whereby administration has been cut and efficiencies have been improved? In one particular instance, GP waiting lists were cut from four weeks to just one day, and 25 per cent of 2,500 patients needed an appointment, so 75 per cent were able to be dealt with without taking up GPs' time in the surgery, with many other advantages as well, and GPs processed 30 online patient queries in the time it took otherwise to see 18 face to face. So, clearly this is an important and useful tool, where we're constantly facing the problem of matching needs to means. So, can the Minister assure me that he will pull out all the stops to ensure that this internet tool is available as often as it is needed, not just in north Wales but throughout the NHS in Wales?
Welsh: Efallai y bydd y Gweinidog yn cofio, fis Hydref diwethaf, i mi godi'r ffaith nad oedd offeryn ar-lein Fy Iechyd Ar-lein ar gael i gleifion meddygon teulu yng ngogledd Cymru allu gwneud apwyntiadau. Yn garedig iawn, ysgrifennodd ataf wedyn i ddweud nad penderfyniad polisi oedd hwn, ond weithiau, nid oedd y system ar gael gan fod cyfateb anghenion cleifion i argaeledd meddygon teulu yn ymarferol amhosibl, yn enwedig lle'r oedd niferoedd uchel o staff locwm. Yr awgrym, wrth gwrs, oedd fod cyfnodau o amser pan nad oes modd cael mynediad at y gwasanaeth. A yw'n ymwybodol fod treialon llwyddiannus wedi eu cynnal yn Llundain o'r adnodd hwn mewn practisau meddygon teulu, gan arwain at leihau gwaith gweinyddol a gwella effeithlonrwydd? Mewn un achos penodol, cafodd rhestrau aros meddygon teulu eu torri o bedair wythnos i un diwrnod yn unig, ac roedd angen apwyntiad ar 25 y cant o'r 2,500 o gleifion, felly roedd modd ymdrin â 75 y cant heb ddefnyddio amser y meddygon teulu yn y feddygfa, gyda llawer o fanteision eraill hefyd, a llwyddodd meddygon teulu i brosesu 30 o ymholiadau cleifion ar-lein yn yr amser a fyddai wedi'i gymryd fel arall i weld 18 o gleifion wyneb yn wyneb. Felly, yn amlwg, mae hwn yn offeryn pwysig a defnyddiol, lle rydym yn wynebu'r broblem gyson o baru anghenion â modd. Felly, a all y Gweinidog roi sicrwydd imi y bydd yn gwneud popeth yn ei allu i sicrhau bod yr offeryn ar-lein hwn ar gael mor aml ag y bo'i angen, nid yn unig yng ngogledd Cymru ond ar gyfer pob rhan o'r GIG yng Nghymru?
English: I think that the challenge that you've set out is not how we simply continue to deliver what we have now, but what the future looks like and the necessary reform to get there, and not just in the area of making better use of technology. In the long-term plan for health and social care, you will see a significant section on making better use of technology and, in particular, digital technology. That's partly about access, and the examples that you gave are about access, and I don't think it's just about one particular tool. A range of different computing tools, as it were, are available to try and enhance and make better use of staff time in doing so. It's also about then having the staff who are able to operate that system, and not just to operate the system as a digital technician but then to provide the clinical support to enable the system to work properly. So, there's more that we could and should do, and we expect to do, in local healthcare but also in hospital-based care about access, about diagnosis and treatment and making better use of technology that should ultimately mean that it's a better place for our staff to work as well as a better experience for patients when they do need healthcare themselves.
Welsh: Credaf mai'r her rydych wedi'i nodi yw nid sut y gallwn barhau i gyflenwi'r hyn sydd gennym ar hyn o bryd, ond sut y mae'r dyfodol yn edrych a'r diwygio sy'n angenrheidiol er mwyn cyrraedd yno, ac nid yn unig ym maes gwneud gwell defnydd o dechnoleg. Yn y cynllun hirdymor ar gyfer iechyd a gofal cymdeithasol, fe welwch adran sylweddol ar wneud gwell defnydd o dechnoleg, ac o dechnoleg ddigidol yn benodol. Mae hynny'n ymwneud yn rhannol â mynediad, ac mae'r enghreifftiau a roesoch yn ymwneud â mynediad, ac ni chredaf fod hyn yn ymwneud ag un adnodd penodol yn unig. Mae amrywiaeth o wahanol adnoddau cyfrifiadurol, fel petai, ar gael i geisio gwella a gwneud gwell defnydd o amser staff wrth wneud hynny. Mae'n ymwneud hefyd â sicrhau bod gennym staff sy'n gallu gweithredu'r system honno, ac nid yn unig gweithredu'r system fel technegydd digidol, ond darparu'r cymorth clinigol wedyn i alluogi'r system i weithio'n iawn. Felly, mae mwy y gallem ac y dylem ei wneud, ac rydym yn disgwyl ei wneud, mewn gofal iechyd lleol ond hefyd ym maes gofal ysbytai mewn perthynas â mynediad, mewn perthynas â diagnosis a thriniaeth a gwneud gwell defnydd o dechnoleg, ac yn y pen draw, dylai hynny olygu ei fod yn lle gwell i'n staff weithio yn ogystal â bod yn well profiad i gleifion pan fo angen gofal iechyd arnynt.
English: I thank the Minister for that response, and, of course, he makes some very important and sensible points in response to my question. He'll be well aware of the problems that we had faced in Wales in the NHS Wales informatics systems, and the Public Accounts Committee published a report a very short time ago that says that we believe that NWIS is primarily focused on running outdated IT systems, and that at a time when the potential of digital healthcare is capturing the imagination and improving patient outcomes, just 10 per cent of NWIS's activities are focused on innovation. The clinical trials that I mentioned a moment ago in London were carried out by a medical software company called EMIS, but that has now lost its preferred vendor status as a result of a decision of NWIS here in Wales. So, here we've got, first of all, a damning report of NWIS's activities in recent years and the failure of their attempts to modernise the NHS computer system, and yet, on the other hand, they're taking away provider status from a company that has been successfully providing exactly the kind of services that we need. So, can the Minister tell me what he is doing to ensure that we don't get the kind of administrative crossing of wires that this kind of thing seems to have brought about in this instance?
Welsh: Diolch i'r Gweinidog am ei ymateb, ac wrth gwrs, mae'n codi rhai pwyntiau synhwyrol a phwysig iawn mewn ymateb i fy nghwestiwn. Fe fydd yn ymwybodol iawn o'r problemau rydym wedi eu hwynebu yng Nghymru gyda systemau gwybodeg GIG Cymru, ac yn ddiweddar iawn, cyhoeddwyd adroddiad gan y Pwyllgor Cyfrifon Cyhoeddus a ddywedai ein bod yn credu bod Gwasanaeth Gwybodeg GIG Cymru yn canolbwyntio'n bennaf ar redeg systemau TG sydd wedi dyddio, ac ar adeg pan fo potensial gofal iechyd digidol yn tanio'r dychymyg ac yn gwella canlyniadau i gleifion, 10 y cant yn unig o weithgarwch Gwasanaeth Gwybodeg GIG Cymru sy'n canolbwyntio ar arloesi. Cynhaliwyd y treialon clinigol a grybwyllais funud yn ôl yn Llundain gan gwmni meddalwedd feddygol o'r enw EMIS, ond maent hwy bellach wedi colli eu statws fel y darparwr a ffafrir o ganlyniad i benderfyniad gan Wasanaeth Gwybodeg GIG Cymru yma yng Nghymru. Felly yma, yn gyntaf oll, mae gennym adroddiad damniol o weithgareddau Gwasanaeth Gwybodeg GIG Cymru dros y blynyddoedd diwethaf a methiant eu hymdrechion i foderneiddio system gyfrifiadurol y GIG, ac eto, ar y llaw arall, maent yn cael gwared ar statws darparwr cwmni sydd wedi llwyddo i ddarparu'r union fath o wasanaethau y mae arnom eu hangen. Felly, a all y Gweinidog ddweud wrthyf beth y mae'n ei wneud i sicrhau nad ydym yn gweld y math o gamddeall gweinyddol a achoswyd gan y math hwn o beth, yn ôl pob golwg?